b"\n_START_ARTICLE_\nErmita de la Pur\xc3\xadssima (la Jana)\n_START_SECTION_\nHist\xc3\xb2ria\n_START_PARAGRAPH_\nSegons la tradici\xc3\xb3 aquesta ermita, datada del segle XV,  s'al\xc3\xa7a en el mateix solar on estava edificat l'antic  castell de la vila, usant-se com a materials per a la seva construcci\xc3\xb3 els que anteriorment van pert\xc3\xa0nyer a la fortalesa ja desapareguda. Al llarg del temps va sofrir reformes i intervencions destacant-se les realitzades al llarg del segle XVIII i principis del XIX, la qual cosa ha suposat que el seu aspecte s'allunyi considerablement de l'original. _NEWLINE_Va deixar d'utilitzar-se com a lloc de culte i ha tingut diversos i dispars usos, des d'Hospital de la Caritat a magatzem. Es va realitzar una restauraci\xc3\xb3 durant els anys 1980 i 1981.\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici amb planta de sal\xc3\xb3 de redu\xc3\xafdes dimensions i auster aspecte, tant interiorment com exteriorment parlant. Est\xc3\xa0 adossada a habitatges particulars a banda i banda. La fa\xc3\xa7ana acaba en capcer que \xc3\xa9s utilitzat com a petita espadanya per a una \xc3\xbanica campana de caracter\xc3\xadstiques molt similars a la de l'ermita de Santa Ana._NEWLINE_Per accedir a l'antic temple existeix una porta en forma d'arc  de mig punt i sobre ella s'obre finestra rectangular enreixada que d\xc3\xb3na llum natural a l'interior._NEWLINE_Respecte a l'interior, est\xc3\xa0 coberta la seva nau \xc3\xbanica per volta de creueria, i presenta tres trams o crugies per arcs apuntats. Els arcs presenten nervis que descansen en m\xc3\xa8nsules de redu\xc3\xafdes dimensions, que al interseccionar donen lloc  a claus. Presenta absis poligonal, amb coberta nervada estant unit a la resta de la nau per un arc de mig punt que descansa en sengles pilastres a banda i banda, amb arestes bisellades."